Document ID: 31996D0675

Odločba Komisije
z dne 25. novembra 1996
o posebnih pogojih za uvoz živih školjk, iglokožcev, plaščarjev in morskih polžev s poreklom iz Čila
(Besedilo velja za EGP)
(96/675/ES)
KOMISIJA EVROPSKIH SKUPNOSTI JE,
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/492/EGS z dne 15. julija 1991 o zdravstvenih pogojih za proizvodnjo in dajanje na trg živih školjk [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 9 Direktive,
ker je po zakonodaji Čila "Servicio Nacional de Pesca (Sernapesca)" pristojen za pregled zdravstvenega stanja živih školjk, iglokožcev, plaščarjev in morskih polžev ter za spremljanje higienskih in sanitarnih pogojev proizvodnje; ker je v skladu z navedeno zakonodajo Sernapesca pooblaščen, da odobri ali prepove nabiranje školjk, iglokožcev, plaščarjev in morskih polžev na nekaterih območjih;
ker so Sernapesca in njegovi laboratoriji sposobni učinkovito preverjati uporabo veljavnih zakonov v Čilu;
ker so se pristojni organi v Čilu obvezali, da bodo Komisiji redno in hitro sporočali podatke o prisotnosti planktona z vsebnostjo toksinov na območjih nabiranja;
ker so pristojni organi v Čilu predložili uradna zagotovila kar zadeva skladnost z zahtevami iz Poglavja V Priloge k Direktivi 91/492/EGS in z zahtevami, ki so enakovredne zahtevam, ki jih predpisuje navedena direktiva za klasifikacijo proizvajalnih in distribucijskih območij, odobritev odpremnih in čistilnih centrov ter nadzor javnega zdravja in spremljanje proizvodnje; ker se bodo Skupnosti sporočale predvsem kakršne koli možne spremembe na območjih nabiranja;
ker je Čile primeren za vključitev v seznam tretjih držav, ki izpolnjujejo pogoje enakovrednosti iz člena 9(3)(a) Direktive 91/492/EGS;
ker želi Čile izvažati v Skupnost zamrznjene ali predelane školjke, iglokožce, plaščarje in morske polže;
ker je treba v ta namen v skladu s členom 9(3)(b)(ii) Direktive 91/492/EGS določiti proizvajalna področja, kjer se lahko školjke, iglokožci, plaščarji in morski polži nabirajo in izvažajo v Skupnost;
ker se posebni pogoji uvoza uporabljajo, ne da bi to vplivalo na odločbe, sprejete v skladu z Direktivo Sveta 91/67/EGS z dne 28. januarja 1991 o pogojih v zvezi z zdravstvenim varstvom živali, ki urejajo dajanje na trg živali in proizvodov iz ribogojstva [2], kakor je bila nazadnje spremenjena z Direktivo 95/22/EGS [3];
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
"Servicio Nacional de Pesca (Sernapesca)" je pristojni organ v Čilu za preverjanje in potrjevanje skladnosti živih školjk, iglokožcev, plaščarjev in morskih polžev z zahtevami Direktive 91/492/EGS.
Člen 2
Zamrznjene ali predelane žive školjke, iglokožci, plaščarji in morski polži s poreklom iz Čila, ki so namenjeni prehrani ljudi, morajo izvirati iz odobrenih proizvodnih območij, navedenih v seznamu v Prilogi k tej odločbi.
Člen 3
Ta odločba je naslovljena na države članice.
V Bruslju, dne 25. novembra 1996

Labels: 0
3
18
6